**Guingamp** (jen france, bretone *Gwengamp*, esperante **Gengampo**) estas komunumo de Francio. Ĝi situas en la departemento *Côtes-d'Armor* (jen france, bretone *Aodoù-an-Arvor*), "marbordoj de la lando ĉe la maro", en la regiono Bretonio (france *Bretagne*, bretone *Breizh*). Laŭ la stato de 2021 en la komunumo vivis 7 105 loĝantoj sur areo de 3,41 kvadrataj kilometroj, kio rezultigas loĝdenson de 2 084 loĝantoj/km². Ene de la departemento, la komunumo apartenas al la arondismento Guingamp kaj al la kantono *Guingamp / Gwengamp*. La teritorio havas komunan limon kun Pabu, Grâces, Plouisy, Ploumagoar kaj Saint-Agathon.

Geografio
---------

Situanta en la departemento de Côtes-d'Armor en regiono Bretonio, la urbo situas je 110km de Bresto kaj 130km de Reno. La prefektejo, San-Briego situas je 32km oriente.

Guingamp estas trairata de la rivero Trieux.

Heraldiko
---------

La blazono estas *trabita de kvar arĝentaj kaj lazuraj pecoj*.

La blazono estas tiu de Charles de Blois kaj de la Frérie Blanche. Ĝi estas inkrustitaj de post la 16-a jarcento frontone de fenestro de la baziliko *Notre-Dame de Bon-Secours*, super kaj maldekstre de la pordo *Porte-au-Duc*.

La sama blazono estas videbla sur la urbaj vehikloj, kaj sur la stratnomaj platoj. Sed ekzistus hipoteza variaĵo de la jaro 1447 priskribanta la blazonon kiel *arĝente kun lazura trabo kaj samkolora kapo*.

Najbaraj urboj
--------------

|  |  |  |  |  |
| --- | --- | --- | --- | --- |
|  | Plouisy | Pabu |  |  |
|  | North

West  
 **East**

South | Saint-Agathon |
| Grâces |  | Ploumagoar |

Demografio
----------

La urba areo de Guingamp arigas ses komunumojn, kiuj enhavas entute 23 000 loĝantoj, Guingamp, Plouisy, Ploumagoar, Grâces, Pabu et Saint-Agathon.

Ĝemeliĝo
--------

Irlando Shannon en Irlando.

Bretona lingvo
--------------

* La aliĝo al la ĉarto Ya d’ar brezhoneg estis decidita de la magistrato en la 8-a de Julio 2008.
* Komence de la lernjaro 2007, 15,2% de la infanoj de la urbo estis registritaj en dulingvaj elementaj klasoj.

Urbo, kiu subtenas la dancon
----------------------------

La danco okupas gravan lokon en la kulturaj agoj de la urbo kaj la kultura oficejo organizas semajnon pri la nuntempa kreiva danco.

La *Festivalo de la Saint-Loup* - Nacia konkurso de bretona danco kaj internacia festivalo, sub la regado de *Jean-Pierre Ellien*, (invititoj : Skotlando, Irlando, Galegio, Asturio, Kimrujo, kaj artistoj de la tuta mondo) okazas ĉiujare mezaŭguste. Ĝi ĉiam finiĝas per la fama danco, la *Dérobée de Guingamp*.

Guingamp estas la ĉefurbo de la bretona danco.

Guingamp : la urbo de la kamelio
--------------------------------

La urbo estas plie konata pro la promocio de la kulturo de la kamelio, iniciatinta de Fanch Ar Moal, granda bretona kaj internacia fakulo pri kamelio, kiu nun estas subtenata de nova asocio dediĉita al tiu planto.

### Personoj ligitaj al la urbo

* Auguste Pavie, esploristo, diplomato kaj altranga franca ŝtatfunkciulo.

Sporto
------

La urbo enhavas la profesian futbal-klubon, *En Avant de Guingamp*, kiu ludis en la plej alta klubaro *Ligue 1*, ligitan al la plej etan loĝantaron. La stadiono de Roudourou fakte enhavas 18 256 sidlokojn por loĝantaro de Guingamp kun ĉirkaŭ 8 000 loĝantoj. Ĝia prezidanto *Noël Le Graët* estas ankaŭ antaŭa estro de la urbo, unua dungisto de la regiono en agronutra sektoro, kaj vic-prezidanto de la Federacio Franca de Futbalo (FFF). Kluboj de subtenantoj estas la *KOP ROUGE*, kiu festis siajn 15 jarojn lastan jaron, *RED BOYS* kaj *NEW SCHOOL GWENGAMP*.

La stadiono de Roudourou akceptis la matĉon Francio-Feroaj insuloj, parton de eliminaj matĉoj por la Futbala Mondpokalo 2010 (grupo 7), kiu okazis sabate, la 10-an de Oktobro 2009. Por la unua fojo, la francia teamo venis en la bretonan urbon, la solan urbon, kiu akceptis la bluulojn por tiuj eliminaj matĉoj.

La klubo En Avant de Guingamp gajnis la francian futbalan pokalon en 2008-2009.

Bibliografio
------------

* Le Boulanger (J.-M.), *En Avant de Guingamp, 1912-1995 : l'aventure*, Éd. A. Bargain, Quimper, 1995, 223 p.
* Rebille (A.), *Guingamp et l'Argoat*, Éd. Ouest-France, Rennes, 1989, 32 p.
* Soulabaille (A.), *Guingamp sous l'Ancien Régime*, Presses universitaires de Rennes, Rennes, 1999, 331 p.
* Toulet (S.), *Vivre à Guingamp au XIXe siècle*, Association des Amis du Pays de Guingamp, Les Presses bretonnes, Saint-Brieuc, 1991, 318 p.
* Voir aussi : le *Bulletin des Amis du Pays de Guingamp*, devenu aujourd'hui *Les Amis du patrimoine de Guingamp* (de nombreux articles, réalisés notamment par Simonne Toulet) et *Le Pays d'Argoat*

Notoj, fontoj kaj referencoj
----------------------------

1. ↑  Fonto: Kiel traduki okdek franclingvajn vortojn kaj Kiel esperantigi proprajn nomojn Arkivigite je 2015-09-24 per la retarkivo Wayback Machine (2011), p242
2. ↑  Bulteno de la turisma oficejo de Guingamp et de ties regiono
3. ↑  site de la ville de Guingamp
4. ↑   *Ofis ar Brezhoneg*: *Dulingva instruado*

Vidu ankaŭ
----------

* kelta lingvo
* Historio de Bretonio
* Guingamp (stacidomo)
* Gourland (stacidomo)
* komunumoj de Côtes-d'Armor

Eksteraj ligiloj
----------------

* Kategorio Guingamp en la Vikimedia Komunejo (Multrimedaj datumoj)

* Site officiel de la Ville de Guingamp
* Site des Amis du patrimoine de Guingamp
* Office du tourisme de Guingamp
* Guingamp sur le Géoportail[*rompita ligilo*]